Kristín Marja Baldursdóttir

Kristin Marja Baldursdóttir (født 21. januar 1949 i Hafnarfjörður) er en islandsk forfatter.

Kristin Baldursdóttir ble utdannet lærer i 1970 og tok senere bachelor i tysk og islandsk fra Islands Universitet i 1991. Hun studerte også i Danmark og Tyskland. Fra 1975 til 1988 arbeidet hun som lærer i grunnskolen, og frem til 1995 som journalist i islandske Morgunblaðið.

Hun debuterte som forfatter med romanen Mávahlátur (Måkelatter) i 1995, som kom ut i norsk oversettelse i 1996. Boken har blitt både spillefilm og teater. I 2006 ble hennes roman Karítas án titils (Karitas uten titel) nominert til Nordisk råds litteraturpris. Den kom på norsk i 2012, med tittelen Karitas. Oppfølgeren kom i norsk oversettelse i 2013 under tittelen Karitas: Kaos på lerret. 

Kristin Marja Baldursdóttir er oversatt til dansk, tysk, fransk, engelsk, nederlandsk, svensk og norsk.

 Bibliografi 
 Mávahlátur (1995) – på norsk i 1996 under tittelen Måkelatter. Pocket-versjon i 2010 med tittelen Jeg er Freya.
 Hús úr húsi (1997)
 Kular af degi (1999)
 Mynd af konu (2000)
 Kvöldljósin eru kveikt (2001)
 Karítas án titils (2004) – på norsk i 2012 under tittelen Karitas. Oversettelsen var ved Ine Camilla Bjørnsten.
 Óreida á striga) (2007) – på norsk i 2013 under tittelen Karitas: Kaos på lerret. Boken var oversatt av Ine Camilla Bjørnsten og Inge Ulrik Gundersen.
 Karlsvagninn (2009)
 Kantata (2012) – på norsk i 2014 under tittelen Kantate'', oversatt av Tone Myklebost.

Referanser

 Eksterne lenker 
 Presentasjon på Gyldendal Norsk Forlags nettsider
 Presentasjon på islandske Forlagiðs nettsider 

Kristín Marja Baldursdóttir